fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Koulutusta opettajan työn tueksi: Moninaistuva koulu -opinnot on kehitetty tarpeeseen — Jyväskylän yliopiston avoin yliopisto
Monikielisyys ja -kulttuurisuus, erilaiset sosiaaliset ja kulttuuriset taustat sekä oppimisen haasteet ovat osa nykyistä opettajan työn ja kasvatusalalla toimivien arkea. Moninaistuva koulu -opinnot kehitettiin vastaamaan lasten ja nuorten parissa työskentelevien tarpeeseen.
Moninaistuva koulu -opinnot palvelevat opettajan työssä sekä kasvatus- ja ohjausalalla toimivia. Ne tarjoavat osaamista erilaisista taustoista tulevien lasten ja nuorten tukemiseen. Jyväskylän yliopiston avoin yliopisto ja Diakonia-ammattikorkeakoulu järjestävät opinnot yhteistyössä.
Erilaisista taustoista tulevien kohtaaminen edellyttää opettajan työssä ja ohjaustehtävissä laajaa osaamista ja monipuolista ymmärrystä. Avoimen yliopiston saama vahva viesti kouluista ja kasvatusalalla toimivilta on osoittanut, että kasvatusalalla on tarvetta osaamisen vahvistamiselle erilaisista taustoista tulevien lasten ja nuorten tukemisessa.
Tutkittua tuoretta tietoa koulua ja kasvatusta koskettavista nykyhetken ja tulevaisuuden kysymyksistä on toivottu joustavasti opiskeltavaksi. Tähän tarpeeseen Jyväskylän yliopiston avoin yliopisto ja Diakonia-ammattikorkeakoulu vastaavat verkon välityksellä suoritettavat Moninaistuva koulu -opinnot, jotka kokoavat yhteen näitä aloja haastavat kysymykset monipuolisesti eri tieteenalojen näkökulmasta.
Moninaistuva koulu -opintojen teemoiksi on valittu kummankin järjestäjän vahvuusalueista opintoja, jotka tuovat vastauksia viime aikoina opettajan työssä ja ohjaustehtävissä havaittuihin haasteisiin. Avoimessa yliopistossa on vahva osaaminen ja pitkä kokemus suomi toisena ja vieraana kielenä -oppiaineen, kasvatustieteen, erityispedagogiikan ja perheopintojen alueilla.
Kielitietoinen koulutus -jakso antaa opettajan työhön keinoja hyödyntää monikielisen ryhmän kielivarantoa sekä tarjoaa ymmärrystä äidinkielen ja kielellisen identiteetin merkityksestä oppimisessa. Erityispedagogiikan opintojakson tiedot auttavat tukemaan oppilaita erilaisissa oppimisen haasteissa. Perhe ja kasvatus -jakso käsittelee mm. kasvatusvuorovaikutusta ja tarjoaa keinoja kodin ja koulun yhteistyön kehittämiseksi.
Moninaistuva koulu -opintojen jaksot ovat:
Kulttuurien välinen ohjaus ja neuvonta
Oppimisen ja osallistumisen tukeminen
Koulun sosiaalityö – sisältää kurssit: Koulun sosiaalityön perusteet ja Koulukiusaamisen ehkäisy ja interventiomenetelmät
Kulttuuri ja uskontolukutaito – sisältää kurssit: Kulttuurit ja uskonnot ja Uskontolukutaito ja uskontodialogi
Työn ohella joustavia ja hyödyttäviä opintoja
Moninaistuva koulu -opinnot ovat Jyväskylän yliopiston avoimen yliopiston ja Diakonia-ammattikorkeakoulun ensimmäinen yhdessä tuottama kaikille avoin, työelämässä tarvittavaa osaamista vahvistava kokonaisuus. Yhteistyö kannattaa – kummallakaan taholla ei olisi yksin mahdollisuutta tarjota näin osuvia opintoja opettajan työn tueksi, saati näin ketterällä aikataululla.
Yhteistyön alku juontaa juurensa käytännölliselle tasolle. Avoin yliopisto vuokraa Diakonia-ammattikorkeakoulun tiloja Helsingissä järjestettävään lähiopetukseen. Kalasataman kampuksella käydyissä yhteisissä keskusteluissa löysimme opintotarjonnastamme teemoja, jotka täydentävät toisiaan ja vastaavat kasvatus- ja opetusalan ajankohtaisiin kysymyksiin.
Avointa korkeakouluopetusta tarjoavien oppilaitosten yhteistyön merkitys ja vaikuttavuus todettiin suureksi muun muassa yhdeksän korkeakoulun yhteisessä AVOT-hankkeessa, jossa pilotoitiin työelämän osaamistarpeisiin vastaavia osaamiskokonaisuuksia IT-, sote- ja biotalous-ympäristöaloilla.
Jatkuva oppiminen edellyttää joustavia ja työtä hyödyttäviä ratkaisuja. Niiden luominen ja tarjoaminen kehittävät niin yksilöitä, työelämää kuin oppilaitoksia. Jyväskylän yliopiston avoimen yliopiston joustavat opiskelumahdollisuudet ja etäopintojen aktiivinen kehittäminen on auttanut monia työelämässä toimivia toteuttamaan opintohaaveitaan.
Olemme Educa-messuilla 25.–26.1. Messukeskuksessa osastolla 6C20. Tule moikkaamaan ja tutustumaan opettajan työtä tukeviin opintomahdollisuuksiin, kuten vaikkapa Moninaistuva koulu –opintoihin.
Satu Vuori & Katja Lehtonen
Koulutuspäälliköt, Jyväskylän yliopiston avoin yliopisto
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Koulutusta opettajan työn tueksi: Moninaistuva koulu -opinnot on kehitetty tarpeeseen
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice